L 365/46 Jurnalul Oficial al Uniunii Europene 19.12.2014 REGULAMENTUL (UE) NR. 1351/2014 AL CONSILIULUI din 18 decembrie 2014 de modificare a Regulamentului (UE) nr. 692/2014 privind măsuri restrictive ca răspuns la anexarea ilegală a Crimeei și Sevastopolului CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/386/PESC a Consiliului din 23 iunie 2014 privind măsuri restrictive ca răspuns la anexarea ilegală a Crimeei şi Sevastopolului (), având în vedere propunerea comună a Înaltului Reprezentant al Uniunii pentru afaceri externe și politica de securitate şi a Comisiei Europene, întrucât: (1) Regulamentul (UE) nr. 692/2014 al Consiliului () pune în aplicare anumite măsuri prevăzute în Decizia 2014/386/PESC, în special restricții privind mărfurile originare din Crimeea sau Sevastopol și privind furnizarea de finanțare sau de asistență financiară legată de importul unor astfel de mărfuri, precum şi restricții privind comerțul și investițiile legate de proiecte de infrastructură în sectoarele transporturilor, telecomunicațiilor şi ener- giei, și legate de exploatarea petrolului, a gazelor și a minereurilor. (2)  În conformitate cu Rezoluţia 68/262 a Adunării Generale a Organizației Naţiunilor Unite din 27 martie 2014, Crimeea şi Sevastopolul continuă să fie considerate părţi ale Ucrainei. Consiliul Afaceri Externe din 17 şi 18 noiem- brie 2014 a reiterat faptul că UE condamnă şi nu va recunoaşte anexarea ilegală a Crimeei şi a Sevastopolului. (3 La 18 decembrie 2014, Consiliul a adoptat Decizia 2014/933/PESC (?) prin care modifică Decizia 2014/386/PESC în sensul introducerii unei interdicții privind toate investițiile străine în Crimeea sau Sevastopol. Decizia mențio- nată prevede, de asemenea, interzicerea serviciilor legate direct de interdicţia privind investițiile, precum și servi- ciile legate de activitățile turistice, inclusiv în sectorul maritim, şi a serviciilor în sectoarele transporturilor, teleco- municațiilor, energiei și exploatării petrolului, a gazelor și a minereurilor în Crimeea sau Sevastopol. Interdicţia anterioară la export privind mărfurile și tehnologiile din sectoarele transporturilor, telecomunicațiilor, energiei şi exploatării petrolului, a gazelor și a minereurilor se extinde. (4) Pentru a se reduce la minimum efectul unor astfel de măsuri restrictive asupra agenților economici şi asupra populației civile din Crimeea sau Sevastopol, ar trebui să se prevadă excepții și perioade tranzitorii. (5)  În sensul prezentului regulament, locul de utilizare a mărfurilor și tehnologiilor ar trebui să fie stabilit în baza unei evaluări a anumitor elemente obiective, inclusiv, dar nelimitându-se la destinația transportului, codurile poştale de livrare, orice indicație privind locul de consum şi indicații înscrise de importator. Noțiunea de loc de utilizare ar trebui să se aplice mărfurilor sau tehnologiilor care sunt utilizate continuu în Crimeea sau Sevastopol. (6)  Interdicţiile și restricțiile prevăzute în prezentul regulament nu pot fi interpretate în sensul că se interzice sau se restricționează tranzitarea teritoriului Crimeei şi al Sevastopolului de către persoane fizice sau juridice din Uniune sau entități din Uniune. (7) Interdicţiile și restricțiile prevăzute în prezentul regulament nu se aplică desfășurării de activități economice legi- time cu entități din afara Crimeei sau a Sevastopolului care își desfăşoară activitatea în Crimeea sau Sevastopol, în cazul în care nu există motive rezonabile pentru a stabili că mărfurile sau serviciile conexe sunt destinate utilizării în Crimeea sau Sevastopol sau în cazul în care investițiile conexe nu sunt destinate întreprinderilor sau vreunei filiale ori întreprinderi asociate aflate sub controlul acestora în Crimeea sau Sevastopol. (8) Interdicţia de a furniza servicii direct legate de activități de turism, inclusiv servicii de croazieră, nu poate fi inter- pretată ca incluzând servicii furnizate în scopuri de siguranță, securitate și urgență maritimă, cum ar fi întreţi- nerea, repararea, sistemele de identificare electronică şi comunicare sau asigurările. () JOL183,24.6.2014, p. 70. (') Regulamentul (UE) nr. 692/2014 al Consiliului din 23 iunie 2014 privind măsuri restrictive ca răspuns la anexarea ilegală a Crimeei și Sevastopolului O L 183, 24.6.2014, p. 9). () Decizia 2014/933/PESC a Consiliului din 18 decembrie 2014 de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și a Sevastopolului (a se vedea pagina 152 din prezentul Jurnal Oficial).